CELEX: E2004J0004
Language: lv
Date: 2005-02-25 00:00:00
Title: Tiesas spriedums —  2005. gada 25. februārī  lietā E-4/04 Pedicel AS un  Sosial- og helsedirektoratet  (Veselības un sociālo lietu direktorāts)  (brīva preču un pakalpojumu aprite — alkohola reklamēšanas aizliegums — vīna tirdzniecība — EEZ līguma 8. panta 3. apakšpunkts un 18. pants —  citi tehniskie šķēršļi tirdzniecībai  — vīna reklamēšana — ierobežojumi — sabiedrības veselības aizsardzība — proporcionalitātes princips — piesardzības principa piemērošana)

23.2.2006   
            
            
               LV
            
            
               Eiropas Savienības Oficiālais Vēstnesis
            
            
               C 45/13
            
         
      TIESAS SPRIEDUMS
   
   2005. gada 25. februārī
   lietā E-4/04 Pedicel AS un Sosial- og helsedirektoratet (Veselības un sociālo lietu direktorāts)
   
      (brīva preču un pakalpojumu aprite — alkohola reklamēšanas aizliegums — vīna tirdzniecība — EEZ līguma 8. panta 3. apakšpunkts un 18. pants — “citi tehniskie šķēršļi tirdzniecībai” — vīna reklamēšana — ierobežojumi — sabiedrības veselības aizsardzība — proporcionalitātes princips — piesardzības principa piemērošana)
   
   (2006/C 45/09)
   Lietā E-4/04 starp Pedicel AS un Sosial- og helsedirektoratet — Markedsrådet (Tirgus padome) LŪGUMS Tiesai sniegt interpretāciju attiecībā uz noteikumiem par brīvu preču un pakalpojumu apriti EEZ — Tiesa šādā sastāvā — Carl Baudenbacher, priekšsēdētājs un tiesnesis-referents, Per Tresselt un Thorgeir Örlygsson, tiesneši, — 2005. gada 25. februārī pasludināja spriedumu, kura rezolutīvā daļa ir šāda:
   
               1a.
            
            
               EEZ līguma 11. pants ir saprotams tā, ka tas nav attiecināms uz vīna tirdzniecību.
            
         
               1b.
            
            
               EEZ līguma 36. pants ir saprotams tā, ka tas šajā minētajā gadījumā nav attiecināms uz reklāmas pakalpojumiem, kuri saistīti ar vīnu.
            
         
               2.
            
            
               Vispārējs alkoholisko dzērienu reklamēšanas aizliegums, kāds noteikts 9-2. nodaļā Norvēģijas Aktā par alkoholu, ir pasākums, kuram ir līdzvērtīga ietekme uz kvantitatīvu importa ierobežojumu EEZ līguma 11. panta nozīmē un ierobežojumu EEZ līguma 36. panta nozīmē attiecībā uz EEZ līgumā noteiktajiem alkoholiskiem dzērieniem.
            
         
               3.
            
            
               Šādu aizliegumu var saglabāt, pamatojoties uz sabiedrības veselības aizsardzību, ja vien ir skaidrs, ka tiesiskajos un faktiskajos apstākļos, kuri nosaka situāciju attiecīgajā EEZ līgumslēdzējā pusē, sabiedrības veselības aizsardzību pret alkohola nelabvēlīgo ietekmi var nodrošināt pasākumi, kuriem ir neliela ietekme uz EEZ iekšējo tirdzniecību. Attiecīgi šādā situācijā piesardzības principu, kā to atzinusi Tiesa, nepiemēro.